Ίνγκε Α΄ της Νορβηγίας

Κληρονόμος με τα αδέλφια του του δολοφονημένου πατέρα τους

Οι Ίνγκε Α΄ είχε άλλους τρεις νόθους αδελφούς αλλά εκείνη την εποχή στην Νορβηγία οι γιοι του βασιλιά με τις ερωμένες είχαν ίσα δικαιώματα να κληρονομήσουν τον θρόνο με τα παιδιά του βασιλιά με τις νόμιμες συζύγους τους. Ο πατέρας του Χάραλντ Γκίλλε δολοφονήθηκε από τον διεκδικητή του θρόνου Σίγκουρντ Σλέμπ όταν ο ίδιος ο Ίνγκε ήταν μόλις ενός έτους (1136). Οι δυο ετεροθαλείς αδελφοί του Μάγκνους και Σίγκουρντ Β΄ της Νορβηγίας ονομάστηκαν επίσης βασιλείς της Νορβηγίας όπως και ο ίδιος, οι κηδεμόνες τους ένωσαν τις δυνάμεις τους εναντίον του δολοφόνου του πατέρα τους Σίγκουρντ Σλέμπ και του συμμάχου του πρώην βασιλιά Μάγκνους του τυφλού. Οι αντίπαλοι τους ηττήθηκαν και εκτελέστηκαν στην μάχη του Ολμενγκρά, σύμφωνα με τα Σάγκα η συγκεκριμένη μάχη ήταν η αιτία της αναπηρίας του Ίνγκε όταν τραυματίστηκε με χτύπημα στην πλάτη κατά την μεταφορά του από έναν φρουρό. Ο Σάξων ο Γραμματικός λέει αντίθετα ότι τραυματίστηκε σε βρεφική ηλικία όταν έπεσε στο πάτωμα από μια παραμάνα του. Την περίοδο που τα αδέλφια ήταν ακόμα ανήλικα την εξουσία στην Νορβηγία ασκούσαν οι κηδεμόνες τους ανάμεσα στους οποίους βρισκόταν και η μητέρα του Ίνγκε Α΄ Ίνγκριντ Ράγκνβαλσνταττερ. Ο Μάγκνους πέθανε πρόωρα (1150), το 1142 ένας τέταρτος αδελφός ο Έιστεν ήρθε στην Νορβηγία από την Δανία αναζητώντας ένα μερίδιο από το βασίλειο του πατέρα του. Η διαίρεση του βασιλείου δεν ήταν εδαφική, τα αδέλφια είχαν ίσες εξουσίες σε ολόκληρο το βασίλειο χωρίς να το τεμαχίσουν, την εποχή που ζούσαν οι κηδεμόνες τους οι σχέσεις τους ήταν ειρηνικές, όταν πέθαναν οι κηδεμόνες τους ξέσπασε η εμφύλια σύγκρουση. Την περίοδο αυτή ιδρύθηκε και η αρχιεπισκοπή στο Νιδάρος το οποίο ταυτίζεται με το Τρόντχαϊμ (1152).

Εμφύλια σύγκρουση ανάμεσα στα αδέλφια

Το 1155 σε μια συνάντηση ανάμεσα στα αδέλφια στο Μπέργκεν ξέσπασε εμφύλια σύγκρουση μεταξύ τους με αποτέλεσμα ο Σίγκουρντ να σκοτωθεί από τον Ίνγκε, ο Έιστεν έφτασε στην Νορβηγία μετά την δολοφονία του Σίγκουρντ και ξεκίνησε τις διαπραγματεύσεις με τον Ίνγκε. Οι λόγοι για τους οποίους ξέσπασε τόσο απότομα η σύγκρουση στο Μπέργκεν παραμένουν άγνωστοι, ακούγεται ότι υπήρχαν φήμες για συνωμοσία ανάμεσα στον Σίγκουρντ και τον Έιστεν να ανατρέψουν τον Ίνγκε και να μοιράσουν μεταξύ τους το βασίλειο. Οι περισσότεροι ιστορικοί αμφιβάλουν γι'αυτές τις φήμες, ισχυρίζονται ότι δημιουργήθηκαν για να δικαιολογήσουν την μεγάλη επιθετικότητα του Ίνγκε, σε κάθε περίπτωση οι σχέσεις του Ίνγκε με τον Έιστεν μετά το 1155 ήταν τεταμένες. Τα δυο αδέλφια συγκέντρωσαν τις δυνάμεις τους για την τελική αναμέτρηση (1157), στην σύγκρουση ο Ίνγκε συνέτριψε τον αδελφό του στο Μόστερ, ο Έιστεν συνελήφθη και εκτελέστηκε την ίδια χρονιά στο Μπόχουσλαν. Ο Ίνγκε Α΄ παρέμεινε μοναδικός βασιλιάς της Νορβηγίας σαν ο μοναδικός από τους αδελφούς που επέζησαν, οι οπαδοί του Σίγκουρντ και του Έιστεν ενώθηκαν πίσω από κάποιον γιο του Σίγκουρνττον Χάακον με τους φαρδείς ώμους και ξεκίνησαν νέα επίθεση εναντίον του Ίνγκε. Ο Ίνγκε με την σειρά του είχε την υποστήριξη των δανειστών στους οποίους είχε επιτρέψει να αποκτήσουν μεγάλη εξουσία στο βασίλειο, ανάμεσα τους ήταν ο Γρηγόριος Ντάγκσον και ο Έρλινγκ Σκάκκε. Η μητέρα του βασιλιά που επέζησε του γιου της είχε σημαντική επιρροή πάνω του σε όλη την διάρκεια της βασιλείας του. Στις 7 Ιανουαρίου 1161 ο Γρηγόριος σκοτώθηκε σε σύγκρουση με τις δυνάμεις του Χάακον, στις 3 Φεβρουαρίου της ίδιας χρονιάς σκοτώθηκε στο ίδιο το Όσλο σε μάχη και ο βασιλιάς Ίνγκε Α΄ με πολλούς από τους άντρες του από τον Γκούρουρ Όλαφσον εξόριστο βασιλιά των νησιών. Ο Ίνγκε Α΄ τάφηκε στην εκκλησία του Αγίου Χάλβαρντ στο Όσλο, τον διαδέχθηκε ο Χάακον Β΄ της Νορβηγίας.